મી ટુ કેમ્પેઈન ધીમે ધીમે સમગ્ર દેશમાં ફેલાઈ ચૂક્યુ છે. દેશભરમાં મહિલાઓ ખુલીને મી ટુ ના સમર્થનમાં ઉતરી આવી છે. એમ જે અકબર સામે કોંગ્રેસ પાર્ટીના કાર્યકર્તાઓએ રસ્તા પર ઉતરીને વિરોધ પ્રદર્શન કરીને તેમના રાજીનામાની માંગ કરી હતી. વળી, યુપીના કાનપુરમાં શનિવારે જિલ્લાના કિદવઈ નગર સ્થિત કે કે ગર્લ્સ ઈન્ટર કોલેજમાં મી ટુ અભિયાનના સમર્થનમાં ઉતરેલી સેંકડો છાત્રાઓએ હાથોમાં બેનરો લીધા હતા જેમાં યૌન શોષણની શિકાર બનેલી મહિલોનુ સમર્થન કરીને દોષિતોને સજા કરવાની માંગ કરી હતી. મહિલાઓનું આ પ્રદર્શન ધીમે ધીમે મોટુ સ્વરૂપ લઈ રહ્યુ છે.